ครม.ไฟเขียวปฏิรูปตลาดหุ้น
ครม.มีมติอนุมัติร่างพรบ.หลักทรัพย์และตลาดหลักทรัพย์ หวังยกระดับตลาดหลักทรัพย์เป็นบริษัทมหาชน พร้อมจัดตั้งคณะกรรมการตลาดหุ้นมีปลัดคลังเป็นประธาน
11 พ.ค. 2553

ครม.มีมติอนุมัติร่างพรบ.หลักทรัพย์และตลาดหลักทรัพย์ หวังยกระดับตลาดหลักทรัพย์เป็นบริษัทมหาชน พร้อมจัดตั้งคณะกรรมการตลาดหุ้นมีปลัดคลังเป็นประธาน
นายวัชระ กรรณิกา รองโฆษกประจำสำนักนายกรัฐมนตรี  กล่าวว่า ที่ประชุมคณะรัฐมนตรี(ครม.) มีมติอนุมัติพรบ.หลักทรัพย์และตลาดหลักทรัพย์ให้เป็นกฎหมายที่ตอบสนองกับแผนพัฒนาตลาดทุนของไทย โดยมีหลักการดังนี้ 
1. ปฏิรูปตลาดหลักทรัพย์ 2. เพื่อยกเลิกการใช้อำนาจผูกขาดในระบบตลาดทุนไทย 3.เพื่อจัดโครงสร้างองค์กรตลาดทุนใหม่ โดยให้แยกระหว่างองค์กรของตลาดทุนกับองค์กรที่ทำหน้าที่ในการพัฒนาตลาดหลักทรัพย์ออกจากกัน  4.มีการจัดตั้งคณะกรรมการปฏิรูปตลาดหลักทรัพย์โดยมีปลัดกระทรวงการคลังเป็นประธาน
ทั้งนี้  มีเป้าหมายคือการแปรรูปตลาดหลักทรัพย์ให้เป็นตลาดมหาชน โดยจะใช้ชื่อว่าตลาดหลักทรัพย์แห่งประเทศไทย  ซึ่งจะเสนอให้สำนักงานคณะกรรมการกำกับหลักทรัพย์และตลาดหลักทรัพย์ (กลต.) พิจารณาภายใน 60 วัน และจะให้ครม.พิจารณาต่ออีก 30 วัน